
బంగ్లాను తేలిగ్గా తీసుకోంహైదరాబాద్ (ఆంధ్రజ్యోతి క్రీడా ప్రతినిధి): గతేడాది వరుస విజయాల గెలుపు జోరును బంగ్లాదేశ్తో ఏకైక టెస్టు సిరీస్లోనూ కొనసాగించాలని టీమిండియా భావిస్తోందని బ్యాట్స్మన్ చటేశ్వర్ పుజారా అన్నాడు. అయితే, బంగ్లాదేశ్ను ఏ మాత్రం తక్కువగా అంచనా వేయబోమని చెప్పాడు. ‘ఉపఖండంలో బంగ్లా బాగా ఆడుతోంది. ఆ జట్టు ఇటీవలే ఇంగ్లండ్ను ఓడించింది. అందువల్ల దాన్ని మేం తేలిగ్గా తీసుకోబోం. అదే సమయంలో 2016లో మేం బాగా ఆడాం. ఇప్పుడు మాది నెంబర్ వన్ జట్టు. గతేడాది జోరును 2017లోను పునరావృతం చేయాలని భావిస్తున్నాం. ఈ మ్యాచ్కు అందరం కలిసి మంచి ప్రణాళిక రచిస్తాం. మేం నాణ్యమైన క్రికెట్ ఆడితే బంగ్లాను తప్పకుండా ఓడిస్తామ’ని ఉప్పల్ స్టేడియంలో సోమవారం ప్రాక్టీస్ సెషన్కు ముందు పుజారా విలేకరులతో చెప్పాడు. ఉపఖండ వాతావరణం రెండు జట్లకూ అలవాటు గనుక ఇక్కడి పరిస్థితులు ఆటను పెద్దగా ప్రభావితం చేయబోవన్నాడు. ‘ఈ మ్యాచ్లో ఇద్దరికీ సమాన అవకాశాలున్నాయి. మేం బంగ్లా పర్యటనకు వెళ్లినప్పుడు అక్కడి వాతారణంలో పెద్దగా మార్పు అనిపించలేదు. అందువల్ల ఇక్కడి పరిస్థితులు బంగ్లాకు పెద్ద విషయం కాబోదు. ఎవరైతే మంచి క్రికెట్ ఆడతారో వారినే విజయం వరిస్తుంది. 2016లో బాగా ఆడినందున కచ్చితంగా మాదే పైచేయి అనొచ్చు. మా ఫాస్ట్ బౌలర్లు బాగా రాణిస్తున్నారు. టాపార్డర్, లోయర్ ఆర్డర్ సత్తా చాటుతోంది. జట్టుగా.. స్థాయికి తగ్గట్టు ఆడితే ఈ మ్యాచ్లో మాదే పైచేయి అవుతుంద’ని చటేశ్వర్ చెప్పుకొచ్చాడు. ఇక, యువకులతో నిండిన భారత జట్టులో అంతా ఫిట్గా ఉన్నందున బిజీ షెడ్యూల్తో ఎవరికీ ఇబ్బంది లేదన్నాడు. ఇంగ్లండ్పై అద్భుత ప్రదర్శన చేసిన బంగ్లా యువ స్పిన్నర్ మెహ్దీ హసన్ మెరాజ్ను ఎదుర్కోకుండా అతని గురించి మాట్లాడలేనని ఒక ప్రశ్నకు బదులుగా చెప్పాడు.

banglaanu teliggaa teesukomhaidarabad (aandhrajyoti creeda pratinidhi): gatedadi varusa vijayaala gelupu jorunu bangladesto ekaika testu siriisloonuu konasaaginchaalani teamindia bhaavistondani batsman chateshwar pujara annadu. ayithe, bangladesnu e maatram takkuvagaa anchana veyabomani cheppaadu. ‘upakhandamlo bangla baga aadutondi. aa jattu itivale inglandnu odinchindi. anduvalla daanni mem teliggaa teesukobom. adhe samayamlo 2016loo mem baga aadaam. ippudu maadi nembar van jattu. gatedadi jorunu 2017lonu punaraavrutam cheyalani bhavistunnam. ee myachku andaram kalisi manchi pranaalika rachistam. mem naanhyamaina cricket aadithe banglaanu tappakunda odistaama’ni uppal stadiumlo somavaram practies seshanku mundu pujara vilekarulatho cheppaadu. upakhanda vaataavaranam rendu jatlakuu alavaatu ganuka ikkadi paristhitulu aatanu peddagaa prabhaavitam cheyabovannadu. ‘ee matchlo iddarikee samaana avakaasaalunnaayi. mem bangla paryatanaku vellinappudu akkadi vaataaranamlo peddagaa maarpu anipinchaledu. anduvalla ikkadi paristhitulu banglaaku pedda vishayam kabodu. evaraithe manchi cricket aadataaro vaarine vijayam varistundi. 2016loo baga aadinanduna kachitamgaa maade paicheyi anochu. maa fast boularlu baga raanistunnaaru. taparder, loyar arder satta chaatutondi. jattugaa.. sthaayiki taggattu aadithe ee matchlo maade paicheyi avutunda’ni chateshwar cheppukochadu. ika, yuvakulatho nindina bhaarata jattulo antaa fitga unnanduna biji sheduletho evariki ibbandi ledannadu. inglandpy adbhuta pradarsana chesina bangla yuva spinner mehdi hasan merajnu edurkokunda athani gurinchi matladalenani oka prasnaku badulugaa cheppaadu.